[bookmark: _Hlk49168340]10. pielikums
Iepirkuma “Dokumentu vadības sistēmas ieviešana”
(iepirkuma identifikācijas Nr. SIA RNP 2023/67)
nolikumam
PROJEKTS

LĪGUMS
par dokumentu vadības sistēmas ieviešanu

Rīgā								Līguma datumu skatīt parakstu zonā
SIA “Rīgas namu pārvaldnieks”, reģistrācijas Nr. 40103362321, (turpmāk – Pasūtītājs), kuru saskaņā ar _____________________ un _____________________lēmumu (protokols _____________________) pārstāv tās _____________________ _____________________, no vienas puses, un
__________ ”_______________________”, reģistrācijas Nr. _____________________, (turpmāk – Izpildītājs)[footnoteRef:1], kuru saskaņā ar ____________________________ pārstāv tās _____________________ _____________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti “Puses”, bet katrs atsevišķi – “Puse”,
pamatojoties uz atklāta konkursa “Dokumentu vadības sistēmas ieviešana”, identifikācijas Nr. SIA RNP 2023/67 (turpmāk – Iepirkums), rezultātu, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod, bet Izpildītājs ar saviem resursiem apņemas nodrošināt Pasūtītājam dokumentu vadības sistēmas (turpmāk – DVS) izstrādi un ieviešanu vai jau izstrādāta risinājuma piegādi un ieviešanu (turpmāk – Pakalpojums) saskaņā ar Līguma noteikumiem, Līguma 1. pielikumu „Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums) un normatīvajos aktos noteikto kārtību, kas attiecas uz Pakalpojuma izpildi, ievērojot Pasūtītāja norādījumus.
1.2. Pakalpojuma detalizēts apraksts, izpildes nosacījumi un prasības tiek noteiktas Tehniskajā specifikācijā. Par konkrētiem Pakalpojuma nodrošināšanas jautājumiem un risinājumiem, kas var rasties Līguma izpildes laikā un neietekmē Līguma būtiskos noteikumus, Puses var rakstiski vienoties atsevišķi. Noslēgtās vienošanās uzskatāmas par neatņemamu Līguma sastāvdaļu.
1.3. Pakalpojums ietver DVS izstrādi un ieviešanu vai jau izstrādātas DVS piegādi un ieviešanu, DVS pielāgošanu Pasūtītāja infrastruktūrai, DVS nepārtrauktās darbības un pieejamības uzturēšanu, risinājumu testēšanu, dokumentālo un programatūras nodevumu piegādi un nodošanu, DVS darbības uzraudzību un atbalstu, DVS administratoru un lietotāju apmācību par DVS administrēšanu un lietošanu, DVS darbināšanai nepieciešamo licenču piegādi, DVS lietotāju licenču nodrošināšanu un konsultāciju sniegšanu Pasūtītājam, DVS izmaiņu un papildinājumu veikšana, kā arī citas Līgumā un Tehniskajā specifikācijā noteiktās darbības.
1.4. Ar kvalitatīvu Pakalpojumu Līguma izpratnē saprotams Pakalpojums, ko Izpildītājs veic ar saviem resursiem, izmantojot profesionālās iemaņas, Līgumā noteiktajā apjomā, kārtībā un termiņā, atbilstoši Līgumā un spēkā esošajos normatīvajos aktos noteiktajām prasībām, kā arī Tehniskajā specifikācijā noteiktajām prasībām, kas attiecas un Pakalpojuma izpildi.
1.5. Pasūtītājs ir tiesīgs pasūtīt pakalpojumus, kas nav iekļauti Tehniskajā specifikācijā, ja šādu pakalpojumu izmaksas nepārsniedz 10% (desmit procentus) no paredzamas Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam šo pakalpojumu izmaksu kalkulāciju un dokumentus, kas apliecina to vērtību.
2. Līguma un Pakalpojuma cena
2.1. Paredzamā Līguma cena ir līdz 200 000,00 EUR (diviem simtiem tūkstošiem eiro) bez PVN. PVN tiek piemērots spēkā esošo normatīvo aktu noteiktajā kārtībā un apmērā. 
2.2. Pasūtītājam nav pienākums izlietot visu Līguma cenu.
2.3. Gadījumā, ja Līguma darbības laikā Pasūtītājs nav izlietojis visu Līguma cenu, Izpildītājs nav tiesīgs celt par to pretenzijas un pieprasīt Līguma cenas samaksu pilnā apmērā.
2.4. Pakalpojuma izcenojumi (turpmāk – Pakalpojuma cena) tiek noteikti Finanšu piedāvājumā atbilstoši Izpildītāja iesniegtajam piedāvājumam Iepirkumā.
2.5. Finanšu piedāvājumā norādītā Pakalpojuma cena nav palielināma visā Līguma darbības laikā.
3. Apakšuzņēmējs
3.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības, ir tiesīgs Līguma izpildē piesaistīt apakšuzņēmējus.
3.2. Izpildītājs ir tiesīgs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā.
3.3. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
3.4. [bookmark: _Hlk127435229]Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt līdzšinējo apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Pakalpojuma izpildi, kura vērtība ir vismaz 10 000,00 EUR, Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
3.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
3.6. Pasūtītājs atsaka jauna apakšuzņēmēja, kuram plānots nodot Pakalpojuma izpildi, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Konkursā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
3.7. Izpildītājs koordinē apakšuzņēmēju darbību un uzņemas pilnu atbildību par apakšuzņēmēju sniegtā Pakalpojuma atbilstību Līgumā paredzētajiem Pakalpojuma izpildes noteikumiem, t. sk. par Pakalpojuma kvalitāti un izpildes termiņu.
3.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
4. Līguma izpildē iesaistītie speciālisti un to nomaiņa
4.1. Izpildītājs Līguma izpildē piesaista kvalificētus speciālistus, kuru kvalifikāciju apliecinoši dokumenti (izglītību vai kvalifikāciju apliecinoši dokumenti vai prakses sertifikāts) ir derīgi visā Līguma darbības termiņā.
4.2. Izpildītājs nav tiesīgs bez saskaņošanas ar Pasūtītāju veikt personāla nomaiņu un iesaistīt papildu speciālistus Līguma izpildē.
4.3. Līguma izpildē iesaistīto speciālistu nomaiņa pieļaujama, ievērojot Publisko iepirkumu likuma 62. pantā noteikto kārtību.
4.4. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu speciālistu iesaistīšanu Līguma izpildē iespējami īsā laikā, bet ne vēlāk kā 5 (piecas) darba dienu laikā pēc tam, kad no Izpildītāja saņemta visa informācija un dokumenti, kas nepieciešami lēmuma pieņemšanai.
4.5. Pasūtītāja lēmums atteikt Izpildītāja speciālistu vai jaunu speciālistu iesaistīšanu Līguma izpildē nevar būt par pamatu Izpildītāja prasījumam par Līgumā paredzēto saistību izpildes termiņu pagarinājumu.
5. Pakalpojuma izpilde un pieņemšana
5.1. [bookmark: _Ref336248080][bookmark: _Toc336440070]Izpildītājs sniedz Pakalpojumu atbilstoši Līguma noteikumiem un Tehniskās specifikācijas prasībām. Pasūtītājs nodrošina Pakalpojuma nepārtrauktību un pieejamību Tehniskajā specifikācijā noteikto prasību un termiņu ietvaros.
5.2. DVS izstrāde un ieviešana vai piegāde un ieviešana ir īstenojama kā vienots, secīgs projekts. Projekta īstenošanas gaitā Izpildītājam ir jāievēro vismaz šādi Tehniskajā specifikācijā noteiktie nosacījumi:
5.2.1. projekts ir īstenojams, Izpildītājam nodrošinot projekta vadīšanas procesa organizāciju saskaņā ar Tehniskās specifikācijas prasībām un starptautiski atzītiem standartiem (piem., PRINCE2, PMBOK vai līdzvērtīgiem);
5.2.2. projekta pārvaldības procesu Izpildītājam ir jāsaskaņo ar Pasūtītāju pirms projekta ietvaros veicamo darbu uzsākšanas;
5.2.3. Pasūtītājs ir tiesīgs mainīt, detalizēt vai precizēt Tehniskajā specifikācijā noteiktās DVS funkcionālās prasības, nepalielinot kopējo izstrādes apjomu projekta ietvaros;
5.2.4. Izpildītājam projekta īstenošanas gaitā ir jānodrošina projekta risku uzraudzība un pārvaldība.
5.3. Izpildītājam jānodrošina DVS piegāde un ieviešana vai izstrāde un ieviešana ne vēlāk kā 8  (astoņu) mēnešu laikā no Līguma noslēgšanas brīža.
5.4. Izpildītāja DVS ieviešanas pakalpojuma izpildi un nodošanu Pasūtītājam apliecina abpusēji parakstīts galīgs DVS ieviešanas pakalpojuma nodošanas-pieņemšanas akts.
5.5. DVS ieviešanas pakalpojuma nodošanas-pieņemšanas procedūra tiek veikta šādā kārtībā:
5.5.1. Izpildītājs nekavējoties un bez nepamatotas vilcināšanas pēc DVS ieviešanas darbu pabeigšanas, elektroniski Līguma 16.1.2. apakšpunktā noteiktajā kārtībā paziņo Pasūtītājam par DVS ieviešanas pakalpojuma izpildi un par savu gatavību to nodot Pasūtītājam, paziņojumam pievienojot Izpildītāja atbilstoši Līguma 5.17 punktam sagatavotu un parakstītu nodošanas-pieņemšanas akta projektu. 
5.5.2. Pasūtītājs nekavējoties un bez nepamatotas vilcināšanas kopā ar Izpildītāju uzsāk izpildītā pakalpojuma nodošanas-pieņemšanas procedūru.
5.6. DVS ieviešanas pakalpojuma nodošanas-pieņemšanas laiks netiek iekļauts Līguma 5.3. punktā noteiktajā DVS piegādes un ieviešanas vai izstrādes un ieviešanas termiņā.
5.7. Ja DVS ieviešanas pakalpojuma nodošanas-pieņemšanas procesā tiek konstatēti nekvalitatīvi vai līdz galam nepadarīti darbi, kļūdas vai citi defekti un trūkumi (turpmāk – Pakalpojuma neatbilstības), tad Pakalpojuma pieņemšana tiek pārtraukta un par konstatētajām Pakalpojuma neatbilstībām Pasūtītājs sagatavo un iesniedz Izpildītājam Neatbilstību aktu atbilstoši Līguma 5.19. punktā noteiktajam. DVS ieviešanas pakalpojuma neatbilstību novēršanai procedūras un termiņu ziņā, tiek piemēroti Līguma 5.19. - 5.22. punkta nosacījumi.
5.8. Izpildītājam sniedzamā Pakalpojuma ietvaros ir jānodrošina vismaz šādu saziņas kanālu pieejamība, kurus Pasūtītājs var izmantot informācijas sniegšanai par DVS darbības kļūdām, problēmām vai citiem jautājumiem:
5.8.1. pieteikumu vadības sistēma (turpmāk – PVS), kurā tiek fiksēti DVS uzturēšanai, izmaiņu pieprasījumiem un konsultācijām paredzētie pieteikumi un pieprasījumi; Izmaiņu pieprasījumiem Pasūtītājs ir tiesīgs nodrošināt atsevišķu sistēmu – izmaiņu reģistrs (piem., Jira Work Management vai tml.).
5.8.2. saziņas iespējas, izmantojot telekomunikāciju pakalpojumu, uz konkrētu Izpildītāja norādītu tālruņa numuru;
5.8.3. saziņas iespējas, izmantojot e-pasta saraksti, uz konkrētu Izpildītāja norādītu e-pasta adresi.
5.9. Līguma 5.8.1. apakšpunktā minētajai PVS jābūt pieejamai 7 (septiņas) dienas nedēļā 24 (divdesmit četras) stundas diennaktī.
5.10. Līguma 5.8.2., 5.8.3. apakšpunktā minētajiem saziņas kanāliem jābūt pieejamiem darba dienās no plkst. 8.30 līdz plkst. 17.15.
5.11. Izpildītājs nodrošina Pieteikumu un to apstrādes laika uzskaiti un reģistrāciju DVS pakalpojumu kvalitātes uzraudzības, problēmu pieteikšanas un vienotas problēmu reģistrēšanas vidē, izmantojot PVS.
5.12. Izpildītājam, pamatojoties uz PVS fiksētiem Pieteikumu apstrādes laikiem, līdz katra mēneša pēdējam datumam ir jāiesniedz Pasūtītājam Līguma 15.1.2. apakšpunktā noteiktajā kārtībā atskaite par attiecīgajā mēnesī apstrādātajiem Pieteikumiem un veiktajiem risinājumiem.
5.13. Izpildītājam ir jānodrošina, ka Pasūtītāja norādītajām personām ir iespēja iepazīties ar pilnu informāciju par visiem reģistrētajiem pieteikumiem, ļaujot sekot līdzi attiecīgo pieteikumu apstrādei no Izpildītāja puses. Minēto personu sarakstu Pasūtītājs iesniedz Izpildītājam Līguma 15.1.2. apakšpunktā noteiktajā kārtībā.
5.14. Ja Pasūtītājam ir nepieciešams veikt izmaiņas un papildinājumus Pakalpojuma priekšmeta risinājumā, Pasūtītājs par to iesniedz Izpildītājam Pieteikumu, izmantojot Līguma 5.8. punktā minētos saziņas kanālus. Pasūtītājs Pieteikumā norāda veicamo izmaiņu, labojumu vai papildinājumu aprakstu un vēlamo to veikšanas termiņu. Izpildītājam ne vēlāk kā 5 (piecu) darba dienu laikā pēc Pieteikuma saņemšanas ir jāsagatavo un jāiesniedz Pasūtītājam Pieteikuma realizācijas resursu novērtējums, kurā tiek sniegts precīzs aprēķins par nepieciešamo resursu apjomu, kas novērtēts Izpildītāja cilvēkstundās, kā arī par realizācijas laika periodu, kurā var tikt veikta attiecīgā izmaiņu pieprasījuma izstrāde. Par Pieteikuma norādīto izmaiņu, labojumu un papildinājumu veikšanas kārtību un termiņiem Puses vienojas atsevišķi rakstiskā veidā.
5.15. Izpildītāja Līguma 5.14. punktā noteiktajā kārtībā Pakalpojuma ietvaros veikto izmaiņu un papildinājumu nodošanas – pieņemšanas procedūrai un konstatēto neatbilstību novēršanai tiek piemēroti Līguma 5.18. - 5.22. punktā nosacījumi.
5.16. Izpildītājs līdz katra mēneša 5. (piektajam) datumam iesniedz Pasūtītājam Līguma 16.1.2. apakšpunktā noteiktajā kārtībā Izpildītāja sagatavotu un ar drošu elektronisko parakstu parakstītu atskaiti par iepriekšējā mēnesī sniegto Pakalpojumu, kurā norāda Pakalpojuma ietvaros veikto darbu aprakstu un šo darbu veikšanai patērēto laiku stundās, sniegtas konsultācijas un tām patērēto laiku, kā arī citu nepieciešamu informāciju.
5.17. Izpildītājs vienu reizi ceturksnī līdz katra nākamā ceturkšņa pirmā mēneša 5. (piektajam) datumam iesniedz Pasūtītājam Līguma 15.1.2. apakšpunktā noteiktajā kārtībā Izpildītāja sagatavotu un ar drošu elektronisko parakstu parakstītu Pakalpojuma nodošanas – pieņemšanas aktu (turpmāk – Nodošanas – pieņemšanas akts) par iepriekšējā ceturksnī sniegto Pakalpojumu, kurā norāda Līguma numuru un noslēgšanas datumu, Pakalpojuma ietvaros veikto darbu aprakstu un šo darbu veikšanai patērēto laiku stundās, sniegtas konsultācijas un veiktas Pasūtītāja DVS lietotāju apmācības un tām patērēto laiku, informāciju par Izpildītāja sagatavotiem mācību materiāliem un Pasūtītāja izmantotajām licencēm, kā arī citu nepieciešamu informāciju. Izpildītājs Nodošanas – pieņemšanas aktam pievieno veikto risinājumu, t.sk. veikto izmaņu un papildinājumu DVS tehnisko dokumentāciju, un Līguma 6.2.2. apakšpunktā minēto rēķinu Pakalpojuma apmaksai.
5.18. Pasūtītājs 5 (piecu) darba dienu laikā pēc Izpildītāja Līguma 5.17. punktā minētā Nodošanas – pieņemšanas akta saņemšanas veic aktā norādītās informācijas un veikto darbu rezultātu pārbaudi un testēšanu (ja attiecināms). Ja Pakalpojums sniegts Nodošanas – pieņemšanas aktā norādītāja apjomā un atbilstoši Līgumā un Tehniskajā specifikācijā noteiktajām prasībām, Pasūtītājs paraksta Nodošanas – pieņemšanas aktu ar drošu elektronisko parakstu un iesniedz parakstīto aktu Izpildītājam Līguma 15.1.2. apakšpunktā noteiktajā kārtībā.
5.19. Ja Pasūtītājs konstatē, kā Pakalpojums sniegts nekvalitatīvi, nepilnīgi vai citādi Līgumam (t.sk. Tehniskajai specifikācijai) neatbilstoši, vai akta saturs neatbilst Līguma 5.17. punkta noteikumiem vai aktam nav pievienota minētajā Līguma punktā norādītā tehniskā dokumentācija, vai šī dokumentācija neatbilst veiktajām izmaiņām DVS, Pasūtītājs atsaka Pakalpojuma pieņemšanu un Nodošanas – pieņemšanas akta parakstīšanu un iesniedz Izpildītājam Līguma 15.1.2. apakšpunktā noteiktajā kārtībā aktu par konstatējām Pakalpojuma neatbilstībām (turpmāk – Neatbilstību akts). Neatbilstību akts tiek sagatavots elektroniski un ir derīgs bez paraksta, un Izpildītājs piekrīt šim nosacījumam.
5.20. Izpildītājam ir pienākums ar saviem resursiem un par saviem līdzekļiem 5 (piecu) darba dienu laikā pēc Neatbilstību akta saņemšanas no Pasūtītāja, veikt tajā konstatēto Pakalpojuma neatbilstību (t.sk. nepilnību un/vai pieļautu kļūdu) un to rādīto seku novēršanu. Pēc Pakalpojuma neatbilstību un to rādīto seku novēršanas tiek veikta atkārtota Pakalpojuma nodošana - pieņemšana šajā Līguma nodaļā noteiktajā kārtībā. Ja objektīvu apstākļu dēļ minētajā termiņā nav iespējams neatbilstības novērst, tad Puses rakstveidā var vienoties par citu to novēršanas termiņu.
5.21. Ja Izpildītājs atsākas novērst vai nenovērš konstatētās Pakalpojuma neatbilstības Līguma 5.20. punktā noteiktajā vai Pušu rakstiskā veidā saskaņotajā termiņā, Pasūtītājam ir tiesības tās novērst ar paša spēkiem un resursiem, vai arī pieaicinot Pakalpojuma neatbilstību novēršanai trešās personas.
5.22. Līgumā 5.21. punktā noteiktajā gadījumā Pasūtītājs ir tiesīgs no Izpildītājam maksājamām summām par Pakalpojumu ieturēt naudas summas izdevumu segšanai konstatēto Pakalpojuma neatbilstību, nepilnību un/vai kļūdu un to rādīto seku novēršanai, attiecīgi samazinot par Pakalpojumu maksājamo summu. Par naudas ieturēšanu Pakalpojuma neatbilstību novēršanai Pasūtītājs rakstiski paziņo Izpildītājam Līgumā 15.1.2. apakšpunktā noteiktajā kārtībā.
5.23. Nodošanas – pieņemšanas akta parakstīšana neatbrīvo Izpildītāju no atbildības par Pakalpojuma neatbilstībām, kuras atklājas pēc Nodošanas–pieņemšanas akta parakstīšanas.
5.24. Ja Pusēm rodas domstarpības Neatbilstību aktā konstatēto Pakalpojuma neatbilstību, nepilnību vai kļūdu novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm ir saistošs. Izdevumus par neatkarīga eksperta slēdzienu sedz Puse, kurai eksperta slēdziens ir nelabvēlīgs.
5.25. Izpildītājs, pamatojoties uz Pasūtītāja iesniegtajiem pieprasījumiem, nodrošina Pasūtītājam Pušu rakstiski saskaņotajā un noteiktajā termiņā nepieciešamas licences DVS lietotājiem DVS lietošanai (turpmāk – Licences), pieprasījumā norādītājā skaitā.
5.26. Par Pasūtītāja iepriekšējā mēnesī izlietotajām Licencēm Izpildītājs iesniedz Pasūtītājam atskaiti Līguma 15.1.2. apakšpunktā noteiktajā kārtībā, ne vēlāk kā līdz katra nākamā mēneša 5. (piektajam) datumam.
5.27. Saskaņā ar Pasūtītāja rakstisko pieprasījumu, Izpildītājam ir jānodrošina Pasūtītāja DVS administratoru un lietotāju apmācība, kā arī apmācību materiālu sagatavošana atbilstoši Tehniskajā specifikācijā noteiktajām prasībām.
5.28. Samaksa par Izpildītāja veiktajiem Pasūtītāja pieteiktajiem DVS izmaiņām un papildinājumiem, DVS administratoru un lietotāju apmācībām un apmācību materiālu sagatavošanu, kā arī samaksa par Pasūtītāja lietotāju Licenču izmantošanu tiek veikta Līguma 7. sadaļā noteiktajā kārtībā.
6. Samaksas kārtība
6.1. Pasūtītājs veic samaksu par Izpildītāja kvalitatīvi, Līguma noteikumiem, Tehniskās specifikācijas un normatīvo aktu prasībām atbilstoši sniegto Pakalpojumu šajā Līguma nodaļā noteiktajā kārtībā un termiņā.
6.2. Pasūtītājs veic samaksu par Izpildītāja sniegtajiem Pakalpojumiem 1 (vienu) reizi ceturksnī, 30 (trīsdesmit) kalendāro dienu laikā pēc Izpildītāja šādu dokumentu iesniegšanas Pasūtītājam:
6.2.1. Līguma noteiktajā kārtībā abpusēji parakstīts Nodošanas - pieņemšanas akts par iepriekšējā ceturksnī sniegto Pakalpojumu;
6.2.2. Izpildītāja sagatavots un Pasūtītāja saskaņots rēķins, kas izrakstīts uz Līguma 6.2.1. apakšpunktā norādītā Nodošanas – pieņemšanas akta pamata.
6.3. Izpildītājs rēķinā papildus citiem obligātajiem rekvizītiem norāda Pasūtītāja piešķirto Līguma numuru, Līguma noslēgšanas datumu, Pakalpojuma ietvaros veikto darbību aprakstu un izmantoto Licenču skaitu atbilstoši Nodošanas–pieņemšanas aktam, Pakalpojuma un izmantoto Licenču vērtību bez PVN, PVN, kopējo rēķina summu ar PVN.
6.4. Pasūtītājs veic samaksu tikai par Pasūtītāja iepriekšējā ceturksnī faktiski izmantotajām licencēm, neatkarīgi no Pasūtītāja saņemto neizmantoto licenču skaita.
6.5. Ja rēķinā nav norādīta visa Līguma 6.3. punktā noteiktā informācija, Pasūtītājs nesaskaņo rēķinu un informē Izpildītāju par rēķina neatbilstību Līguma 15.1.2. apakšpunktā noteiktajā kārtībā. Izpildītājs ne vēlāk kā 3 (trīs) darba dienu laikā pēc informācijas par rēķina neatbilstību saņemšanas, sagatavo Līgumam atbilstošu rēķinu un atkārtoti iesniedz to Pasūtītājam.
6.6. Pasūtītājs neveic norēķinu ar Izpildītāju līdz brīdim, kamēr Izpildītājs nesagatavo un neiesniedz Līguma noteikumiem atbilstošu rēķinu.
6.7. Visi rēķini tiek sagatavoti elektroniski un derīgi bez paraksta, un Pasūtītājs piekrīt šim nosacījumam.
6.8. Pasūtītājs veic apmaksu tikai par kvalitatīvi, pilnīgi un Līguma noteikumiem un Tehniskās specifikācijas prasībām atbilstoši sniegto Pakalpojumu. Ja Pakalpojums veikts nekvalitatīvi, nepilnīgi vai citādi neatbilst Līguma nosacījumiem un/vai Tehniskās specifikācijas prasībām, par ko ir sagatavots Līgumā noteiktais Neatbilstību akts vai pretenzija, samaksas termiņš tiek pagarināts attiecīgi par tādu laika periodu, kādā tiek novērstas aktā vai pretenzijā norādītas Pakalpojuma neatbilstības un to rādītās sekas.
6.9. Par samaksas dienu tiek uzskatīta diena, kādā Pasūtītājs iesniedzis maksājuma uzdevumu bankas iestādē.
6.10. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumu.
7. Pušu tiesības un pienākumi
7.1. Izpildītājam ir šādi pienākumi:
7.1.1. sniegt Pasūtītājam kvalitatīvu Pakalpojumu, kas atbilst Līguma, tā pielikumu un normatīvo aktu noteikumiem un prasībām attiecībā uz šāda veida pakalpojumiem;
7.1.2. nodrošināt un Līguma darbības laikā uzturēt spēkā visus Pakalpojuma sniegšanai nepieciešamās licences un atļaujas;
7.1.3. nodrošināt Pakalpojuma nepārtrauktību, pieejamību un kvalitāti atbilstoši Tehniskās specifikācijas un normatīvo aktu prasībām;
7.1.4. izskatīt Pasūtītāja pretenzijas par sniegto Pakalpojumu un sniegt uz tām atbildi 5 (piecu) darba dienu laikā no pretenzijas saņemšanas dienas;
7.1.5. nekavējoties ziņot Pasūtītājam par informācijas un komunikācijas tehnoloģiju sistēmu (turpmāk – IKTS) drošības incidentu un veikt visas tā novēršanai nepieciešamās darbības;
7.1.6. nekavējoties informēt Pasūtītāju par atklātajām Pakalpojuma ievainojamībām, to novēršanas pasākumiem un termiņiem;
7.1.7. Pakalpojuma sniegšanā ievērot darba aizsardzības noteikumus, ugunsdrošības noteikumus un citas Latvijas Republikas normatīvo aktu prasības, ciktāl tās ir piemērojamas Pakalpojuma izpildei;
7.1.8. nodrošināt Pakalpojuma izpildei nepieciešamo resursu atbilstību Latvijas Republikā spēkā esošo normatīvo aktu prasībām;
7.1.9. nekavējoties, bet ne vēlāk kā 1 (vienas) darba dienas laikā no konstatācijas brīža, ziņot Pasūtītājam par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi.
7.2. Izpildītājam ir šādas tiesības:
7.2.1. saņemt samaksu par kvalitatīvu, Līguma noteikumiem atbilstoši sniegto Pakalpojumu Līgumā noteiktajā kārtībā un termiņā;
7.2.2. pieprasīt un saņemt no Pasūtītāja Pakalpojuma izpildei nepieciešamo informāciju;
7.2.3. iesniegt Pasūtītājam rakstiskos pieprasījumus un pretenzijas saistībā ar Pakalpojuma izpildi un saņemt uz tām rakstiskas atbildes Līgumā 7.3.4. apakšpunktā noteiktajā termiņā;
7.2.4. vienpusēji izbeigt Līgumu tajā noteiktajos gadījumos.
7.3. Pasūtītājam ir šādi pienākumi:
7.3.1. pieņemt no Izpildītāja kvalitatīvi Līguma noteikumiem atbilstoši sniegto Pakalpojumu;
7.3.2. samaksāt par pieņemto Pakalpojumu Līgumā noteiktajā kārtībā un termiņā;
7.3.3. nodrošināt Izpildītāja speciālistiem un pilnvarotajām personām piekļuvi elektronisko sakaru tīkla līnijām, kabeļiem, iekārtām, aparatūrai, kas atrodas Pasūtītāja telpās Pušu saskaņotajā laikā;
7.3.4. izskatīt Izpildītāja rakstiskos pieprasījumus un pretenzijas, un sniegt uz tiem atbildes 5 (piecu) darba dienu laikā no pretenzijas saņemšanas dienas;
7.3.5. pēc Izpildītāja pieprasījuma iesniegt Izpildītājam Pakalpojuma sniegšanai nepieciešamo informāciju un dokumentus, kas ir Pasūtītāja rīcībā vai kurus Pasūtītājs ir apņēmies iesniegt Izpildītājam.
7.4. Pasūtītājam ir šādas tiesības:
7.4.1. pastāvīgi uzraudzīt Pakalpojuma sniegšanas kvalitāti;
7.4.2. dot Izpildītājam norādījumus jautājumos, kas saistīti ar Pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi;
7.4.3. pieteikt rakstiskus pieprasījumus un pretenzijas par Izpildītāja sniegto Pakalpojumu un saņemt uz tām atbildes Līguma 7.3.4. apakšpunktā noteiktajā termiņā;
7.4.4. vienpusēji izbeigt Līgumu Līgumā noteiktajos gadījumos.
7.5. Pusēm ir arī citi Līgumā un normatīvajos aktos noteikti pienākumi un tiesības.
8. Pakalpojuma izpildes garantija
8.1. Izpildītājam ir jānodrošina Pakalpojuma ietvaros veikto DVS ieviešanas darbu garantija vismaz 24 (divdesmit četru) mēnešu laikā no brīža, kad DVS ieviešana ir pilnībā pabeigta, DVS ieviešanas darbi ir pieņemti ar abpusēji parakstītiem Nodošanas – pieņemšanas aktiem, DVS uzstādīta produkcijas vidē un darbojas atbilstoši visām Pasūtītāja prasībām.
8.2. Garantijas termiņa laikā Izpildītājs ir atbildīgs par katru Pakalpojuma ietvaros konstatēto atklāto vai slēpto trūkumu, neatbilstību un un defektu, kas atklāts un radies pēc Pakalpojuma pieņemšanas, izņemot tos, kas radušies nepareizas DVS ekspluatācijas rezultātā.
8.3. Izpildītājam ir jānodrošina Līguma 8.1. punktā minēto DVS ieviešanas darbu garantija vismaz šādās jomās:
8.3.1. DVS risinājuma programmatūra;
8.3.2. trešo personu programmatūra un DVS komponenti;
8.3.3. DVS un projekta dokumentācija.
8.4. Izpildītājam ir jānodrošina Izpildītāja Pakalpojuma ietvaros veikto Pasūtītāja pieteikto DVS izmaiņu un papildinājumu vismaz 24 (divdesmit četru) mēnešu laikā no brīža, kad attiecīgas izmaiņas un papildinājumi uzstādīti produkcijas vidē un pieņemti ar abpusēji parakstītiem Nodošanas – pieņemšanas aktiem.
8.5. Pakalpojuma garantijas ietvaros Izpildītājam bez atlīdzības ir jānovērš pēc akcepttestēšanas pabeigšanas atrastās programmatūras kļūdas un jebkuras funkcionalitātes problēmas, dokumentācijas kļūdas un nepilnības, kā arī ir jāveic dokumentācijas atjaunošana gadījumos, kad programmatūras un ieviešanas kļūdu novēršanas rezultātā ir mainīta vai papildināta esošā funkcionalitāte vai sistēmas arhitektūra, un jāveic DVS jaunāko programmatūras versiju piegāde (gadījumā, ja tiek piedāvāts gatavs (tirgū esošs) risinājums).
8.6. Garantijas termiņa laikā Izpildītājam ir jāsniedz Pasūtītājam Tehniskās specifikācijas I.6.11. punkta 4. apakšpunktā noteiktie pakalpojumi.
8.7. Gadījumā, ja Pasūtītājs garantijas termiņa laikā konstatē Pakalpojuma nepilnības, kļūdas, DVS funkcionalitātes problēmas vai citas neatbilstības, Pasūtītājs iesniedz Izpildītājam Līgumā noteiktajā kārtībā Pieteikumu par konstatēto neatbilstību novēršanu.
8.8. Izpildītājam Pasūtītāja Līguma 8.7. punktā noteiktajā kārtībā pieteiktās Pakalpojuma neatbilstības un avārijas ir jānovērš Tehniskās specifikācijas I.6.11. punkta 4. apakšpunktā noteiktajos reakcijas laika termiņos, ievērojot Tehniskajā specifikācijā noteiktās prioritātes. Ja Izpildītājs uzskata, ka Pakalpojuma neatbilstību vai avāriju novēršanas termiņš pārsniedz Tehniskajā specifikācijā noteikto, Izpildītājs nekavējoties par to paziņo Pasūtītājam un Puses vienojas par šā termiņa pagarināšanu, ja termiņa pagarināšanai ir pamatots iemesls.
8.9. Ja Izpildītājs nenovērš šajā Līgumā sadaļā minētās Pakalpojuma neatbilstības Līguma 8.8. punktā un Tehniskajā specifikācijā noteiktajā termiņā, Pasūtītājs ir tiesīgs novērst tās ar paša vai trešo personu resursiem un spēkiem. Šādā gadījumā Izpildītāja pienākums ir atlīdzināt Pasūtītājam ar Pakalpojuma neatbilstību novēršanu saistītas izmaksas 15 (piecpadsmit) kalendāro dienu laikā pēc paziņojuma un rēķina par minēto izmaksu atlīdzināšanu saņemšanas no Pasūtītāja.
9. Trešo personu programmatūras garantijas uzturēšanas pakalpojumi
9.1. Izpildītājam ir pienākums piegādāt DVS izmantotās un Izpildītāja piegādātās trešās puses programmatūras drošības ielāpus un aktuālās versijas vai arī nodrošināt vismaz 2 (divām) Pasūtītāja pilnvarotajām personām piekļuvi trešās personas ražotāja tiešsaistes resursiem Internetā.
9.2. Kritiskiem un būtiskiem trešo personu programmatūras ielāpiem (par šādiem tiek uzskatīti tādi ielāpi, kuri ir nepieciešami avāriju vai kritisku DVS darbības problēmu novēršanai vai arī ielāpu neuzstādīšana nākotnē var izraisīt avāriju vai kritisku DVS darbības problēmu) ir jābūt pieejamiem Pasūtītājam ne vairāk kā 2 (divu) darba dienu laikā pēc to publicēšanas.
9.3. Pārējiem trešo personu programmatūras ielāpiem un aktuālajām versijām ir jābūt pieejamām Pasūtītājam ne vēlāk kā 60 (sešdesmit) kalendāro dienu laikā no to publicēšanas vai citā Pušu rakstveidā saskaņotajā termiņā.
10. Autortiesības
10.1. Visi DVS ievadītie un DVS darba rezultātā iegūtie dati visos to formātos ir Pasūtītāja ekskluzīvs īpašums.
10.2. Izpildītājs apliecina, ka ne Līguma izpildes process, ne arī tā laikā sagatavotie rezultāti vai to atsevišķas daļas, kas ir autortiesību objekti, nepārkāpj vai neaizskar nekādas trešo personu autortiesības, ko Līguma izpilde vai tā laikā sagatavotie rezultāti vai to atsevišķas daļas ietver vai varētu ietvert. Tādējādi Izpildītājs apstiprina, ka viņš ir ieguvis autortiesības, kas nepieciešamas Līguma izpildei un Līgumā noteikto darba rezultātu sagatavošanai, kā arī nodrošina Pasūtītājam pilnīgu rīcību ar Līguma izpildes laikā radītajiem rezultātiem to turpmākajā izmantošanā.
10.3. Gadījumā, ja pret Pasūtītāju tiks vērstas trešo personu prasības par autortiesību pārkāpumiem, kas tieši vai netieši saistītas ar Līguma izpildes laikā radītajiem darbu rezultātiem vai to atsevišķām daļām, Izpildītājs apņemas atbildēt par šīm trešo personu prasībām un atbrīvot Pasūtītāju no jebkādas atbildības šajā sakarā. Izpildītājam ir pienākums atlīdzināt Pasūtītājam visus un jebkādus izdevumus, kas tam radušies saistībā ar šādiem trešo personu prasījumiem.
10.4. Pusēm un jebkurām trešajām personām saglabājas autora mantiskās tiesības uz jebkuriem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un uz kuru Pusēm vai trešajām personām ir bijušas autora mantiskās tiesības jau pirms Līguma spēkā stāšanās brīža.
11. Pušu mantiskā atbildība
11.1. Puses Līgumā un normatīvajos aktos noteiktajā kārtībā ir atbildīgas viena otrai par nodarītiem zaudējumiem, ja tie radušies Puses vai tās Līguma izpildē iesaistīto personu darbības vai bezdarbības rezultātā.
11.2. Puses normatīvajos aktos noteiktajā kārtībā ir atbildīgas trešajām personām par nodarītiem zaudējumiem, ja tie radušies Puses vai tās Līguma izpildē iesaistīto personu darbības vai bezdarbības rezultātā.
11.3. Izpildītājs ir atbildīgs par Līgumā un normatīvajos aktos noteikto Pakalpojuma kvalitātes un DVS funkcionālo un nefunkcionālo prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
11.4. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
11.5. Ja Pasūtītājs neievēro Līgumā noteikto samaksas termiņu, Izpildītājam ir tiesības pieprasīt Pasūtītājam maksāt līgumsodu 0,1% (nulle, komats, vienas desmitās daļas procenta) apmērā no termiņā nesamaksātās summas par katru nokavēto maksājuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
11.6. Ja Izpildītājs neveic Pakalpojumu Līgumā, Tehniskajā specifikācijā vai Pušu rakstiski saskaņotajā termiņā, Pasūtītājam ir tiesības pieprasīt Izpildītājam maksāt līgumsodu 20,00 EUR (divdesmit eiro) apmērā par katru kavējuma dienu.
11.7. Ja Izpildītājs Pakalpojumu sniedza nekvalitatīvi vai citādi neatbilstoši Līguma noteikumiem vai Tehniskās specifikācijas prasībām (izņemot Pakalpojuma izpildes termiņus), par ko Pasūtītājs ir iesniedzis Izpildītājam pretenziju vai Neatbilstību aktu, Pasūtītājam ir tiesības pieprasīt Izpildītājam maksāt līgumsodu 20,00 EUR (divdesmit eiro) par katru konstatēto gadījumu.
11.8. Ja Izpildītājs nav novērsis Pasūtītāja iesniegtajā pieteikumā, pretenzijā vai Neatbilstību aktā konstatētās Pakalpojuma neatbilstības un to radītās sekas Līgumā, Tehniskajā specifikācijā vai Pušu rakstiski saskaņotajā termiņā, Pasūtītājam ir tiesības prasīt Izpildītājam maksāt līgumsodu 30,00 EUR (trīsdesmit eiro) apmērā par katru kavējuma dienu.
11.9. Ja Izpildītājs nepiegādā Pasūtītājam DVS lietošanas Licences Pušu rakstiski saskaņotajā un noteiktajā termiņā (Līguma 5.25. punkts), Pasūtītājam ir tiesības pieprasīt Izpildītājam maksāt līgumsodu 0,5% (nulle, komats, piecu desmito daļu procenta) apmērā no savlaicīgi nepiegādāto Licenču kopējas vērtības bez PVN par katru kavējuma dienu.
11.10. Ja Izpildītājs vienpusēji pirms Līguma termiņa beigām atkāpjas no Līguma, izņemot Līguma 14.9.1. - 14.9.7. apakšpunktā noteiktos gadījumus, Pasūtītājam ir tiesības pieprasīt Izpildītājam maksāt līgumsodu 10% (desmit procentu) apmērā no Līguma cenas, kas palikusi neapgūta uz Izpildītāja atkāpšanās no Līguma dienu. Tiek uzskatīts, ka Izpildītājs vienpusēji ir atkāpies no Līguma, ja Izpildītājs bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pasūtītāja par Līguma saistību neizpildi Līguma noteiktajā termiņā, vai iesniedza Pasūtītājam paziņojumu par vienpusēju Līguma izbeigšanu vai atkāpšanos no Līguma.
11.11. Izpildītājs Līguma 11.6. - 11.10. punktā noteikto līgumsodu samaksā 10 (desmit) darba dienu laikā no rēķina par līgumsodu saņemšanas no Izpildītāja.
11.12. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
11.13. Pasūtītājam ir tiesības ieskaita kārtībā samazināt par Pakalpojumu maksājamo naudas summu tādā apmērā, kādā ir Līguma noteiktajā kārtībā aprēķinātā līgumsoda summa Izpildītājam.
11.14. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
11.15. Līgumsoda samaksa neatbrīvo Puses no Līguma saistību izpildes.
12. [bookmark: _Ref367098337]Nepārvarama vara
12.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
12.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
12.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ. 
12.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 12.3. punkta noteikumus.
12.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
12.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
13. Personu datu aizsardzība un konfidencialitāte
13.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
13.2. Pusēm ir tiesības apstrādāt no otras Puses iegūtos fizisko personu datus, ka arī Līguma izpildes rezultātā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un Fizisko personu datu apstrādes likuma prasības.
13.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
13.4. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
13.5. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
13.6. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
13.7. Izpildītājs nodrošina visu ar DVS piegādi, ieviešanu un lietošanu saistīto datu drošību un konfidencialitāti atbilstoši 28.10.2010. līkuma “Informācijas tehnoloģiju drošības likums” un citu informācijas tehnoloģiju drošību reglamentējušo normatīvo aktu prasībām, un par šo prasību neievērošanu atbild normatīvajos aktos noteiktajā kārtībā.
13.8. Puses vienojas neizpaust konfidenciāla rakstura informāciju, ko par tādu ir noteikusi Puse, kas attiecas uz otru Pusi un kļuvusi zināma Līguma darbības laikā. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes gaitā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
13.9. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
13.10. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
14. Līguma izpildes termiņš, Līguma grozīšana un izbeigšana
14.1. [bookmark: _Ref367708847]Līgums stājas spēkā ar tā abpusēju parakstīšanas dienu.
14.2. Līguma izpildes termiņš ir 24 (divdesmit četri) mēneši vai līdz Līguma cenas bez PVN apguvei.
14.3. Pusēm rakstiskā veidā vienojoties Līguma izpildes termiņš var tikt pagarināts par laiku līdz 12 (divpadsmit) mēnešiem.
14.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
14.5. Līguma grozījumi ir pieļaujami:
14.5.1. ja tie nemaina Līguma vispārējo raksturu;
14.5.2. ja tie atbilst Publisko iepirkumu likuma 61. panta nosacījumiem.
14.6. Visi Līguma pielikumi, grozījumi un papildinājumi ir Līguma neatņemama sastāvdaļa.
14.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
14.8. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
14.8.1. Izpildītājs vismaz 2 (divas) reizes nav izpildījis savas no Līguma izrietošās saistības Līgumā, Tehniskajā specifikācijā vai Pušu vienošanās noteiktajā termiņā, par ko Pasūtītājs iesniedza Izpildītājam vismaz 2 (divas) pretenzijas;
14.8.2. Izpildītājs vismaz 2 (divas) reizes Pakalpojumu veica nekvalitatīvi vai neatbilstoši Līguma, Tehniskās specifikācijas vai normatīvo aktu noteikumiem un prasībām, par ko Pasūtītājs ir iesniedzis Izpildītājam vismaz 2 (divas) pretenzijas;
14.8.3. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
14.8.4. ja Pasūtītājam zudusi vajadzība pēc Pakalpojuma. Šādā gadījumā Pasūtītājs brīdina Izpildītāju par Līguma izbeigšanu vismaz 6 (sešus) mēnešus iepriekš.
14.8.5. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
14.8.6. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
14.8.7. uzsākta Izpildītāja likvidācija;
14.8.8. apturēta vai izbeigta Izpildītāja saimnieciskā darbība;
14.8.9. ir iestājušies nepārvaramas varas apstākļi.
14.9. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
14.9.1. Pasūtītājs vismaz 2 (divas) reizes nav ievērojis Līgumā noteikto Pakalpojuma apmaksas termiņu, par ko Izpildītājs ir iesniedzis Pasūtītājam vismaz 2 (divas) pretenzijas;
14.9.2. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
14.9.3. uzsākta Pasūtītāja likvidācija;
14.9.4. Pasūtītāja saimnieciskā darbība ir apturēta vai izbeigta;
14.9.5. Pasūtītājs apzināti Izpildītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
14.9.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
14.9.7. ir iestājušies nepārvaramas varas apstākļi.
14.10. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 15.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
14.11. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar līgumattiecību izbeigšanos.
15. Pušu saziņa un korespondence, pilnvarotās personas
15.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
15.1.1. nododot personīgi Līguma 15.2.1., 15.2.2. apakšpunktā norādītajai otras Puses pilnvarotajai personai;
15.1.2. nosūtot elektroniski uz otras Puses pilnvarotās personas Līguma 15.2.1., 15.2.2. apakšpunktā norādīto e-pasta adresi;
15.1.3. nosūtot elektroniski uz otras Puses Līguma rekvizītu daļā norādīto e-pasta adresi;
15.1.4. nosūtot ar pasta sūtījumu uz otras Puses Līguma rekvizītu daļā norādīto juridisko adresi.
15.2. Puses vienojas, ka visus ar Līguma izpildi saistītos jautājumus, tajā skaitā, bet ne tikai: iesniedz, saņem, paraksta iesniegumus, Pieteikumus, pieprasījumus, pretenzijas, nodošanās – pieņemšanas aktus, Pakalpojuma neatbilstības aktus; iesniedz, saņem un saskaņo rēķinus; lemj par Līguma saistību izpildes termiņu pagarināšanu; sagatavo un iesniedz Līguma izpildei nepieciešamu informāciju, veic Līguma izpildes uzraudzību un kvalitātes kontroli u.c., risinās šādas Pušu pilnvarotās personas:
15.2.1. No Pasūtītāja puses:
__________________________________________________________________, tel. Nr. __________________, e-pasta adrese: ________________________;
15.2.2. No Izpildītāja puses:
__________________________________________________________________, tel. Nr. __________________, e-pasta adrese: ________________________.
15.3. Puses vienojas, ka datu apmaiņa primāri tiks veikta elektroniski, tomēr Līguma nosacījumi, kuri paredz attiecīga dokumenta sagatavošanu un iesniegšanu otrai Pusei elektroniski Līguma 15.1.2. noteiktajā kārtībā, neietekmē Līguma Puses tiesības sagatavot šo dokumentu papīra formā un iesniegt to jebkurā citā no Līguma 15.1. punktā norādītajiem dokumentu iesniegšanas veidiem.
15.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz plkst. 17.15, piektdienā no plkst. 8.30 līdz plkst. 16.00. Ja saskaņā ar Ministru kabineta rīkojumu attiecīgā darba diena tiek pārcelta uz sestdienu vai svētdienu, tad šīs dienas šā Līguma punkta izpratnē ir pielīdzināmas piektdienai.
16. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
17. Nobeiguma noteikumi
17.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības saskaņā ar Latvijas Republikas likumdošanu.
17.2. Puses rakstiskā veidā paziņo viena otrai:
17.2.1. par izmaiņām Līgumā norādītajās Pušu pilnvarotajās personās un Līguma izpildē iesaistītajos apakšuzņēmējos un kvalificētajos speciālistos;
17.2.2. par Puses firmas (nosaukuma) maiņu;
17.2.3. par Puses juridiskā statusa maiņu;
17.2.4. par Puses juridiskās adreses maiņu;
17.2.5. par Puses korespondences adreses maiņu;
17.2.6. par jebkura Līgumā norādītā tālruņa numura vai elektroniskā pasta adreses maiņu;
17.2.7. par Puses likvidācijas vai reorganizācijas uzsākšanu;
17.2.8. par Puses saimnieciskās darbības apturēšanu;
17.2.9. par Puses saimnieciskās darbības izbeigšanu;
17.2.10. par Puses tiesiskās aizsardzības procesa lietas ierosināšanu;
17.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
17.2.12. par Puses maksātnespējas procesa lietas ierosināšanu.
17.3. Paziņojumu par Līguma 17.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
17.4. Paziņojums iesniedzams kādā no Līgumā 15.1. punktā norādītajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
17.5. Līguma 17.2. punktā paredzētās izmaiņas, kas skar Līguma nosacījumus, kuras viena Puse ir pieteikusi otrai Pusei ievērojot Līguma 17.2. – 17.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 15.1. punktā noteiktajā kārtībā ir akceptējusi kāda no Līguma 17.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
17.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
17.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
17.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
17.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
17.10. Līgums ir sagatavots latviešu valodā, parakstīts elektroniski un satur:
17.10.1. Līguma pamattekstu;
17.10.2. Līguma 1. pielikumu „Tehniskā specifikācija”;
17.10.3. Līguma 2. pielikumu „Finanšu piedāvājums”;
17.10.4. Līguma 3. pielikumu „Līguma izpildē iesaistīto kvalificēto speciālistu saraksts”.

18. Pušu rekvizīti un paraksti
	Pasūtītājs:
	Izpildītājs[footnoteRef:2]: [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

